b'\n_START_ARTICLE_\nNepalo istorija\n_START_SECTION_\nSenov\xc4\x97\n_START_PARAGRAPH_\nI t\xc5\xabkst. pr. m. e. viduryje, mahad\xc5\xbeanapad\xc5\xb3 laikais, pietin\xc4\x97 Nepalo dalis buvo valdoma keleto skirting\xc5\xb3 karalys\xc4\x8di\xc5\xb3: Ko\xc5\xa1alos, Mallos, Vad\xc5\xbei ir \xc5\xa0akjos, kuri, kaip sp\xc4\x97jama, buvo Sidhartos Gautamos gimtin\xc4\x97. Miestas, kur gim\xc4\x97 Buda, yra prie pat dabartin\xc4\x97s Indijos ir Nepalo sienos. D\xc4\x97l to yra i\xc5\xa1lik\xc4\x99 \xc4\xafra\xc5\xa1ai, kad Indijos karalius A\xc5\xa1oka lank\xc4\x97si \xc5\xa1iose vietose III a. pr. m. e._NEWLINE_Katmandu sl\xc4\x97nis ir visas rytinis Nepalas tuo metu buvo valdomos pusiau legendin\xc4\x97s Kirat\xc5\xb3 dinastijos, duomenys apie kuri\xc4\x85 yra labai prie\xc5\xa1taringi. J\xc5\xb3 valdymo laikas yra laikomas 800\xc2\xa0m. pr. m. e.\xc2\xa0\xe2\x80\x93 300\xc2\xa0m._NEWLINE_Vakarinio Nepalo istorija tuo metu yra ma\xc5\xbeai tyrin\xc4\x97ta.'